| Priekulės Vymerio tiltas |
| --- |
|  |
| Tilto fragmentas: krūvį laikančios santvarinės arkos |
| 

Priekulės Vymerio tiltasPriekulės Vymerio tiltas

55°33′01″š. pl. 21°19′50″r. ilg.﻿ / ﻿55.55015°š. pl. 21.330526°r. ilg.﻿ / 55.55015; 21.330526﻿ (Priekulės Vymerio tiltas)Koordinatės: 55°33′01″š. pl. 21°19′50″r. ilg.﻿ / ﻿55.55015°š. pl. 21.330526°r. ilg.﻿ / 55.55015; 21.330526﻿ (Priekulės Vymerio tiltas) |
|  |
| **Vieta** | Priekulė,Klaipėdos raj. |
| **Kerta** | Miniją |
| **Pastatytas** | 1886 m. |
| **Konstrukcija** | Santvarinis tiltas |

**Priekulės Vymerio tiltas** – automobilių kelių tiltas, nutiestas per Minijos upę Klaipėdos rajone, Priekulėje, Žalgirio ir Minijos gatvių sandūroje. Tiltas stūkso į pietus nuo Priekulės senamiesčio, paribyje su Stragnų II kaimu. Transporto statinys nepriklauso Nekilnojamajam kultūros paveldui, bet yra registruotos kultūros vertybės – Priekulės miesto istorinės dalies – teritorijoje. Tiltas palyginti siauras, todėl stovi vienos krypties pirmenybę numatantys kelio ženklai.

Metalinis arkinis tiltas nutiestas 1885–1886 m. senojo kelio į Priekulę atkarpoje. Akmeninės mūro atramos laiko plieninių santvarinių arkų konstrukciją.

2014–2015 m. tiltas rekonstruotas. Kelio  **141**  Kaunas–Jurbarkas–Šilutė–Klaipėda  210-ajame kilometre stovintis tiltas dar 2008 m. buvo pripažintas avarinės būklės. Rekonstrukcija buvo atidėliojama belaukiant, kol išsispręs Priekulės aplinkkelio reikalai. Remontuojamam tiltui buvo keliami panašūs reikalavimai kaip ir kultūros paveldo objektui (būtinybė išlaikyti originalų siluetą ir kt.). Pagrindiniai atlikti darbai: akmens mūro atramų rekonstrukcija, plieninių santvarų nuvalymas ir nudažymas, važiuojamąją dalį laikančių skersinių, išilginių sijų pakeitimas, apatinių horizontalių ryšių pakeitimas, naujo pakloto įrengimas, prietilčio šlaitų sutvirtinimas.

Autentiškai rekonstruotas tiltas 2018 m. Priekulės seniūnijos pastangomis pirmą kartą per šimtmetį apšviestas, šalia jo, Stragnų II pusėje, pastatyta Žirgo skulptūra. Priešingame krante įrengta poilsio infrastruktūra, nutiestas dviračių takas link Geležinkelio tilto.

* Tiltas iki remonto, 1997 m.Tiltas iki remonto, 1997 m.
* Kniedytos santvaros mazgasKniedytos santvaros mazgas

Literatūra
----------

* „Priekulė. Mažas miestelis prie didelio kelio" (sud. Edita Barauskienė), 2005.

Šaltiniai
---------

|  |  |
| --- | --- |
|  | **Vikiteka: Priekulės Vymerio tiltas** – vaizdinė ir garsinė medžiaga  |

1. ↑  *Priekulė*. Mažosios Lietuvos enciklopedija, T. III (Mec–Rag). – Vilnius: Mokslo ir enciklopedijų leidybos institutas, 2006
2. ↑  „Priekulės miesto istorinė dalis (nuotr. nr. 87)". Lietuvos Respublikos kultūros vertybių registras.
3. ↑  Audiogidas Priekulėje. 10. Priekulės Vymerio tiltas per Miniją (Žalgirio g.) *klaipedosrajonas.lt*
4. ↑  Prasideda tilto per Miniją Priekulėje rekonstrukcijos darbai *mano-gargzdai.lt*
5. ↑  Remontui uždarytas Priekulės tiltas *silutesnaujienos.lt*
6. ↑  Priekulei – išbandymas gyvenimu be tilto *ve.lt*
7. ↑  Priekulės tiltas – jau atidarytas *mano-gargzdai.lt*
8. ↑  Priekulės ateitis – modernus istorinis miestas *welovelithuania.com*


| Artimiausi tiltai per Miniją |
| --- |
| prieš srovę: | **Priekulės Vymerio tiltas** | pasroviui: |
| Kelio nr. 141 tiltas | Priekulės geležinkelio tiltas |